Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14038

(2) 2.8.2.5 Az integritást illetően, mivel a felügyelő, vagy vezérlő rendszeren belüli veszélyes meghibásodás előfordulásának valószínűsége rendkívüli módon távoli, azért az, hogy egy magasfokú bizonyossággal megállapítsák a szükséges integritás szintet, szükségessé tenne egy olyan többsávos kiértékelési időtartamot, ami a berendezés meghibásodások közötti átlagos idő /MTBF/ meghatározásához szükséges. Az ilyen elnyújtott időtartam elfogadhatatlan, és ennek megfelelően a megkívánt integritás szintet csak a berendezés szigorú tervezési elemzésével lehet előre 'megjósolni'. 2.8.2.6 A berendezés meghibásodások közötti átlag idejét /MTBF/ és a szolgáltatási folyamatosságát az alap felépítési jellemzők és az üzemeltetési környezet szabályozza. A berendezések felépítésénél a legmegfelelőbb mérnöki munkát, anyagokat és alkatrészeket kell alkalmazni, és szigorú ellenőrzéseket kell végrehajtani a gyártás során. Alapvetően biztosítani kell azt, hogy a berendezést olyan környezeti feltételek mellett üzemeltessék, amit a gyártó meghatározott. A gyártót fel kell kérni arra, hogy biztosítsa azokat a tervezési részleteket, ami lehetővé teszi a meghibásodások közötti átlagos időnek /MTBF/ és a szolgáltatás folyamatosságának a kiszámíthatóságát. Az az elvárás, hogy a berendezés meghibásodások közötti átlag idejét egy üzemeltetési körülmények melletti értékeléssel kell megerősíteni, az üzemeltetési tényezőket számításba véve, például a repülőtéri környezetet, a zord éghajlati körülményeket, az elektromos energiaellátás rendelkezésre állását és a karbantartás minőségét és gyakoriságát. A szolgáltatás 2., 3. vagy 4. szintű integritása és szolgáltatási folyamatossága kiértékelési időtartamának elegendő hosszúságúnak kell lenni ahhoz, hogy a megkívánt szint magasfokú bizonyossággal történő elérését meghatározzák. A következő mérlegelendő tényezőket kell alkalmazni:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes